บาทเปิด35.27 บาทต่อดอลล่าร์ แนวโน้มยังแข็งค่า
เงินบาทเปิดตลาด 35.27 บาทต่อดอลล่าร์ แนวโน้มยังแข็งค่าได้ต่อ ตลาดรอลุ้นผลประชุม ธนาคารกลางยุโรป วันนี้
10 มี.ค. 2559

เงินบาทเปิดตลาด 35.27 บาทต่อดอลล่าร์ แนวโน้มยังแข็งค่าได้ต่อ ตลาดรอลุ้นผลประชุม ธนาคารกลางยุโรป วันนี้
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.27 บาท/ดอลลาร์ แข็งค่าจากช่วงเย็นวานนี้ที่ระดับ 35.34 บาท/ดอลลาร์
แนวโน้มเงินบาทยังมีโอกาสแข็งค่าได้อีก เนื่องจากมีการซื้อดอลลาร์จาก speculator hedging โดยที่ต้องติดตามวันนี้ คือ การประชุมของธนาคารกลางยุโรป (ECB) ว่าจะมีการผ่อนคลายนโยบายการเงินเพิ่มเติมหรือไม่           
"บาทยังมีโอกาสลงต่อได้อีก เพราะถ้าหลุดจาก 35.23/24 ไปก็มีโอกาสจะได้เห็นที่ระดับ 35.10 กว่าๆ ได้ ปัจจัยที่ทำให้บาทแข็งค่า เพราะมีการซื้อดอลลาร์จาก speculator hedging" นักบริหารเงิน กล่าว 
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 35.20-35.35 บาท/ดอลลาร์